Nepenthes veitchii

An ***Nepenthes veitchii*** (; susog ki James Veitch, tagaataman kan Veitch's Nurseries), o pitcher plant ni Veitch, sarong espesyes nin Nepenthes hale sa isla kan Borneo. An tanom na ini lakop sa amihanan-solnopan kan Borneo asin makukua man sa mga parte kan Kalimantan. Ini nagtutubo  hababang kadlagan na Dipterocarp, na parateng harani sa mga salog, asin sa takulod nin malulumot na mga kadlagan, poon 0 sagkod 1,600 metro an langkaw. An mga *Nepenthes veitchii* parateng nagdadakula bilang epiphyte, minsan ngani an porma hale sa Bario garo baga estriktong nagpapandaga asin dai naheheling na magsakat nin mga kahoy.

Si Frederick William Burbidge ilinadawan an ugale nin pagtalubo kan *N. veitchii* sa The Gardeners' Chronicle siring kan minasunod:Siring kan N. Veitchii. Sarong tunay na epiphyte. Dai ko iyan noarin man nanuparan sa daga saen man, kundi sa labi-labing 20-100 metros an langkaw kaiyan sa mga lawas nin kahoy. An ugale na pabaralot na pagdahon kaini napapalaen, mawot ko, dangan an ibang dahon totoong nagkukurapot sa palibot kan kahoy kun paanong ikinukupo nin tawo an saiyang mga takyag sa palibot kaiyan sa kaagid na kamugtakan. Dai nang ibang species nin Nepenthes, sosog sa aram ko, an igwa kan gawe na ini.Nanumpungan ni Odoardo Beccari an N*. veitchii* sa alitoktok kan Bukid Santubong kan 1865.  Sinurat nya an minasunod na istorya kan saiyang pagkadiskubre:Ini saro sa pinakamahusay asin bihira sa gabos na tinanom na puro-pitsel...  An ibang espesyes nakasukol sana ako nin 10 pulgada an laba. An nguso kan pitsel kaining espesyes na ini iyo nanggad an pinakarisa asin pambihirang parte kaini huli sa mayaman kaining kolor ransason asin sa patindog na katongdan kaini. Sangkap man ini na siod sa pagtentar nin mga insekto palaog kaiyan, na nakakaenganyar iyan sa harayo paagi sa maliwanagon na kolor kaini. Ipigukumparar ni Sir Joseph Hooker an nguso kan mga puro-pitsel nin *N. veitchii* sa hasang nin sira, na kun saen nanggad, may singpot na lamellae na nagtatarabgo sa sentro, sinda igwa nin awad-abaw na pagkakaagid.Pighuhuna na an *Nepenthes veitchii* harani sa *[[Nepenthes robcantleyi|N. robcantleyi]]* gikan sa Filipinas. Ipigkumparar man ini  ''N. truncata&nbsp;''.

## Infraspesipiko na taxa
An minasunod na infraspesipiko na taxa kan *N. veitchii* naladawan. Parehas iyan na ''nomina nuda'' asin dai ibinibilang na balido sa ngonyan.

* *Nepenthes veitchii* f. *barioensis* Hort. ex Y.Fukatsu (1999) ''nom.nud.''
* *Nepenthes veitchii* var. *striata* Hort.Veitch (1892) ''nom.nud.''

## Natural na mga hybrid
Natalaan an mga minasunod na natural na hybrid kan *N. veitchii*.

** *[[:en:Nepenthes_albomarginata|N. albomarginata]]* × *N. veitchii*
** *[[:en:Nepenthes_chaniana|N. chaniana]]* × *N. veitchii*
** ? *[[:en:Nepenthes_faizaliana|N. faizaliana]]* × *N. veitchii*
** *[[:en:Nepenthes_fusca|N. fusca]]* × *N. veitchii* [=?*[[:en:Nepenthes_hurrelliana|N. hurrelliana]]*]
** *[[:en:Nepenthes_hurrelliana|N. hurrelliana]]* × *N. veitchii* [=?(*[[:en:Nepenthes_fusca|N. fusca]]* × *N. veitchii*) × *N. veitchii*]
** *[[:en:Nepenthes_lowii|N. lowii]]* × *N. veitchii*
** *[[:en:Nepenthes_stenophylla|N. stenophylla]]* × *N. veitchii*

## Reperensya

## Dugang pang babasahon